Τα σπιτάκια του Βασίλη στο Καστράκι είναι εντελώς αυτόνομα, πολύ όμορφα διαρρυθμισμένα και πολύ βολικά ειδικά για ζευγάρια, όπως ήμασταν εμείς. Αυτό που μείναμε ήταν μια υπέροχη μεζονετούλα, με καθιστικό-τραπεζαρία, κουζίνα και WC στο κάτω πάτωμα και κρεβατοκάμαρα (με μια υπέροχη βεράντα με θέα στη θάλασσα, στην οποία πίναμε κάθε πρωί τον καφέ και κάθε βράδυ το απεριτίφ μας) και μπάνιο στο πάνω.
Κλιματισμός υπήρχε και στους δύο χώρους, τον πάνω και τον κάτω, όπως και καλοριφέρ.
Το σπίτι διέθετε όλο τον εξοπλισμό για να μαγειρέψει και να φάει κανείς κανονικό γεύμα, πόσο μάλλον πρωινό.
Ακόμη, ευρύχωρες ντουλάπες και αποθηκευτικούς χώρους να τοποθετήσεις τα ρούχα σου και τα λοιπά πράγματά σου. Γενικά αισθάνθήκαμε σαν στο σπίτι μας.
Ενημερωτικά, ζεστό νερό υπήρχε συνεχώς λόγω μπόιλερ, ενώ κάθε δύο μέρες έρχονταν και καθάριζαν όλο το σπίτι (μας έπλυναν και τα πιάτα!) και άλλαζαν σεντόνια και πετσέτες.
Τέλος να αναφέρω ότι το συγκρότημα με τα σπιτάκια διέθετε άνετο πάρκινγκ καθώς και πολύ ωραίο κοινόχρηστο κήπο.